CELEX: 32009R1047
Language: hu
Date: 2009-10-19 00:00:00
Title: A Tanács 1047/2009/EK rendelete ( 2009. október 19. ) a mezőgazdasági piacok közös szervezésének létrehozásáról szóló 1234/2007/EK rendeletnek a baromfihúsra vonatkozó egyes forgalmazási előírások tekintetében történő módosításáról

6.11.2009   
            
            
               HU
            
            
               Az Európai Unió Hivatalos Lapja
            
            
               L 290/1
            
         
      A TANÁCS 1047/2009/EK RENDELETE
   
   (2009. október 19.)
   a mezőgazdasági piacok közös szervezésének létrehozásáról szóló 1234/2007/EK rendeletnek a baromfihúsra vonatkozó egyes forgalmazási előírások tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               A mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet (az egységes közös piacszervezésről szóló rendelet) (2) bizonyos forgalmazási előírásokat határoz meg a baromfihús tekintetében.
            
         
               (2)
            
            
               Az 1234/2007/EK rendelet 116. cikke előírja, hogy a baromfihús-ágazat termékeit a rendelet XIV. mellékletében meghatározott rendelkezéseknek megfelelően kell forgalmazni.
            
         
               (3)
            
            
               A forgalmazási előírásokat úgy alakították ki, hogy hozzájáruljanak a baromfihús minőségének javulásához és az azzal kapcsolatos tájékoztatáshoz, és következésképpen elősegítsék az ilyen hús értékesítését. A baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendelet (3) a friss baromfihús fogalmának az élelmiszer-biztonsággal kapcsolatos jogszabályokban foglaltnál pontosabb meghatározását vezette be 1991. július 1-jei hatállyal. A tapasztalat azt mutatja, hogy meg kell erősíteni és egyértelműbbé kell tenni az e fogalommeghatározás mögötti szigorú elvet.
            
         
               (4)
            
            
               Tekintettel arra, hogy a baromfihúst egyre inkább előkészített hús és húskészítmények formájában fogyasztják, a baromfihúsra vonatkozó forgalmazási előírások hatályát ki kell terjeszteni az előkészített baromfihúsra és a baromfihús-készítményekre.
            
         
               (5)
            
            
               A forgalmazási előírások hatályának hasonlóképpen ki kell terjednie a 0210 99 39 KN-kód alá tartozó, sós lében tartósított baromfihúsra is.
            
         
               (6)
            
            
               A tapasztalat azt mutatja, hogy bizonyos esetekben a friss előkészített baromfihús könnyen helyettesítheti a friss baromfihúst, amikor értékesítésre kínálják a fogyasztóknak. A friss baromfihús és a friss előkészített baromfihús közötti verseny torzulásának megakadályozása érdekében a friss baromfihús fogalommeghatározása mögötti elvet helyénvaló kiterjeszteni a friss előkészített baromfihúsra is.
            
         
               (7)
            
            
               Az élelmiszerek címkézéséről szóló közösségi jogszabályok értelmében a címkézés és annak módja nem tévesztheti meg a vásárlókat az élelmiszer jellemzői és különösen annak jellege, azonossága, tulajdonságai, összetétele, mennyisége, eltarthatósága, származása vagy eredete, gyártásának vagy előállításának módja tekintetében.
            
         
               (8)
            
            
               Fagyasztás vagy gyorsfagyasztás után a baromfihúst vagy ugyanilyen állapotban kell forgalomba hozni, vagy pedig húskészítményekhez vagy olyan előkészített húsokhoz kell felhasználni, amelyek fagyasztott vagy gyorsfagyasztott állapotban kerülnek forgalomba.
            
         
               (9)
            
            
               Az A. osztálynak az 1234/2007/EK rendeletben előírt további A1 és A2 osztályra bontása és a fagyasztott baromfihús súlycsoport szerinti osztályozása a gyakorlatban széles körben nem elterjedt és így szükségtelen, ezért az egyszerűsítés érdekében ezeket a rendelkezéseket meg kell szüntetni.
            
         
               (10)
            
            
               Az 1234/2007/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1234/2007/EK rendelet XIV. melléklete e rendelet mellékletével összhangban módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ez a rendelet 2010. május 1-jétől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2009. október 19-én.
      
         
            a Tanács részéről
         
         
            az elnök
         
         E. ERLANDSSON
         
      
   
   
      (1)  A 2009. május 5-i vélemény (a Hivatalos Lapban még nem tették közzé).
   
      (2)  HL L 299., 2007.11.16., 1. o.
   
      (3)  HL L 173., 1990.7.6., 1. o.
   
      MELLÉKLET
      Az 1234/2007/EK rendelet XIV. mellékletének B. része a következőképpen módosul:
      
                  1.
               
               
                  az I. rész 1. pontjának helyébe a következő szöveg lép:
                  
                              „1.
                           
                           
                              E mellékletnek a keltetőtojások és a naposcsibék termeléséről és forgalmazásáról szóló C. részének sérelme nélkül e rendelkezéseket alkalmazni kell a következő – az I. melléklet XX. részében meghatározott – fajokból származó egyes baromfihús-féleségeknek és -kiszereléseknek, az előkészített baromfihúsnak és -belsőségnek, valamint a baromfihús- és baromfibelsőség-készítményeknek a Közösségen belüli ipari vagy kereskedelmi úton történő forgalomba hozatalára:
                              
                                          —
                                       
                                       
                                          
                                             Gallus domesticus,
                                       
                                    
                                          —
                                       
                                       
                                          kacsa,
                                       
                                    
                                          —
                                       
                                       
                                          liba,
                                       
                                    
                                          —
                                       
                                       
                                          pulyka,
                                       
                                    
                                          —
                                       
                                       
                                          gyöngytyúk.
                                       
                                    E rendelkezéseket az I. melléklet XXI. részében említett 0210 99 39 KN-kód alá tartozó, sós lében tartósított baromfihúsra is alkalmazni kell.”;
                           
                        
            
                  2.
               
               
                  a II. rész a következőképpen módosul:
                  
                              a)
                           
                           
                              a 2. és 3. pont helyébe a következő szöveg lép:
                              »2.   „friss baromfihús«: – 2 °C-nál nem alacsonyabb és + 4 °C-nál nem magasabb hőmérsékleten tárolt, a hűtési eljárás során korábban soha meg nem keményedett baromfihús. A tagállamok azonban a szükséges legrövidebb időtartamra ettől kis mértékben eltérő hőmérsékleti követelményeket is megállapíthatnak a friss baromfihús kiskereskedelmi egységekben vagy az árusító hellyel szomszédos létesítményben történő darabolására és kezelésére, amennyiben a darabolás és a kezelés kizárólagos célja a vevő közvetlen, helyszíni kiszolgálása;
                              3.   »fagyasztott baromfihús«: olyan baromfihús, amelyet a szokásos vágási technológia által megengedett lehető legrövidebb időn belül le kell fagyasztani, és mindenkor – 12 °C-nál nem magasabb hőmérsékleten kell tartani;”;
                           
                        
                              b)
                           
                           
                              a szöveg a következő pontokkal egészül ki:
                              „5.   »előkészített baromfihús«: baromfihús, beleértve az apróra darabolt baromfihúst, amelyhez élelmiszereket, fűszereket vagy adalékanyagokat adtak hozzá, vagy amelyen olyan eljárásokat végeztek, amelyek nem voltak elegendőek a hús belső izomrostszerkezetének módosításához;
                              6.   »friss előkészített baromfihús«: olyan előkészített baromfihús, amelyhez friss baromfihúst használtak fel. A tagállamok azonban ettől kismértékben eltérő hőmérsékleti követelményeket is megállapíthatnak a szükséges legrövidebb időtartamra és kizárólag olyan mértékben, amely a friss előkészített baromfihús előállítása során az üzemben végzett darabolás és kezelés megkönnyítéséhez szükséges;
                              7.   »baromfihús-készítmény«: a 853/2004/EK rendelet I. mellékletének 7.1. pontjában meghatározott olyan húskészítmény, amelyhez baromfihúst használtak fel.”;
                           
                        
            
                  3.
               
               
                  a III. rész a következőképpen módosul:
                  
                              a)
                           
                           
                              az 1. pont második bekezdését el kell hagyni;
                           
                        
                              b)
                           
                           
                              a 2. pont bevezető mondata helyébe a következő szöveg lép:
                              „Baromfihús és előkészített baromfihús az alábbi állapotokban forgalmazható:”;
                           
                        
                              c)
                           
                           
                              a 3. pontot el kell hagyni.